CELEX: 32016R1198
Language: lv
Date: 2016-07-22
Title: Komisijas Regula (ES) 2016/1198 (2016. gada 22. jūlijs), ar ko groza V pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem (Dokuments attiecas uz EEZ)

23.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 198/10
            
         KOMISIJAS REGULA (ES) 2016/1198
   (2016. gada 22. jūlijs),
   ar ko groza V pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 30. novembra Regulu (EK) Nr. 1223/2009 par kosmētikas līdzekļiem (1) un jo īpaši tās 31. panta 1. punktu,
   tā kā:
   
               (1)
            
            
               Regulas (EK) Nr. 1223/2009 V pielikuma 57. ieraksts nosaka, ka metilizotiazolinonu ir atļauts lietot kosmētikas līdzekļos kā konservantu, ja tā koncentrācija nepārsniedz 0,01 % (masas) (100 ppm).
            
         
               (2)
            
            
               Patērētāju drošības zinātniskā komiteja (SCCS) 2013. gada 12. decembrī ir pieņēmusi atzinumu par metilizotiazolinona drošību (tikai attiecībā uz sensibilizāciju) (2).
            
         
               (3)
            
            
               
                  SCCS ir secinājusi, ka pašreizējie klīniskie dati norāda, ka metilizotiazolinona 100 ppm koncentrācija kosmētikas līdzekļos nav droša patērētājiem. Attiecībā uz kosmētikas līdzekļiem, kurus nenoskalo (tostarp mitrajām salvetēm), nav pienācīgi pierādīts, ka pastāv nekaitīgas metilizotiazolinona koncentrācijas saistībā ar kontaktalerģijas izraisīšanu vai izpausmi.
            
         
               (4)
            
            
               Ņemot vērā iepriekš minēto SCCS lēmumu, ir svarīgi risināt to, ka ir palielinājies metilizotiazolinona izraisītu alerģiju skaits, un tāpēc šī viela kosmētikas līdzekļos, kurus nenoskalo, būtu jāaizliedz.
            
         
               (5)
            
            
               Tāpēc Regula (EK) Nr. 1223/2009 būtu attiecīgi jāgroza.
            
         
               (6)
            
            
               Iepriekšminētā aizlieguma piemērošana būtu uz laiku jāatliek, lai ražošanas nozarei dotu iespēju veikt vajadzīgās izmaiņas līdzekļu sastāvā. Konkrētāk, uzņēmumiem pēc šīs regulas stāšanās spēkā būtu jāatvēl sešu mēnešu periods, lai tie varētu laist tirgū prasībām atbilstošus līdzekļus un izņemtu no tirgus neatbilstošus līdzekļus.
            
         
               (7)
            
            
               Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1223/2009 V pielikumu groza saskaņā ar šīs regulas pielikumu.
   2. pants
   No 2017. gada 12. februāra Savienības tirgū laiž un dara pieejamus tikai tādus kosmētikas līdzekļus, kas atbilst šīs regulas prasībām.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 342, 22.12.2009., 59. lpp.
   
   
      (2)  SCCS/1521/13, 2014. gada 27. marta redakcija.
   
      PIELIKUMS
      Regulas (EK) Nr. 1223/2009 V pielikuma 57. ierakstu aizstāj ar šādu:
      
         
                     Atsauces numurs
                  
                  
                     Vielas identifikācija
                  
                  
                     Nosacījumi
                  
                  
                     Lietošanas noteikumu un brīdinājumu formulējums
                  
               
                     Ķīmiskais nosaukums/INN
                  
                  
                     Kopīgais nosaukums sastāvdaļu glosārijā
                  
                  
                     
                        CAS numurs
                  
                  
                     EK numurs
                  
                  
                     Kosmētikas līdzekļa veids, ķermeņa daļas
                  
                  
                     Maksimālā pieļaujamā koncentrācija gatavā maisījumā
                  
                  
                     Citi
                  
                  
                      
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     “57
                  
                  
                     2-metil-2H-izotiazol-3-ons
                  
                  
                     
                        Methylisothiazolinone
                         (1)
                     
                  
                  
                     2682-20-4
                  
                  
                     220-239-6
                  
                  
                     Kosmētikas līdzekļi, kurus noskalo
                  
                  
                     0,01 %
                  
                  
                      
                  
                  
                      
                  
               
      
         (1)  Methylisothiazolinone reglamentēts arī V pielikuma 39. ierakstā maisījumā ar Methylchloroisothiazolinone. Abi ieraksti viens otru izslēdz: Methylchloroisothiazolinone (un) Methylisothiazolinone maisījuma izmantošana nav savienojama ar Methylisothiazolinone viena paša izmantošanu tajā pašā līdzeklī.”